ZAPISNIK
9. sjednice Vijeća Mjesnog odbora Horvati, održane 11. veljače 2022. u sjedištu Vijeća Mjesnog odbora Horvati, Horvaćanski trg 2, Horvati, s početkom u 19,00 sati.

NAZOČNI: 
Članovi Vijeća: Dubravko Herceg, Zlatko Katulić, Vjekoslav Palijaš, Martin Širanović i Stjepan Mavračić
Gosti: članovi Vijeća gradske četvrti Brezovica Ivica Mavračić i Zdravko Harmicar, ostali: M.H. i M.H.
Stručni referent: Stjepan Tomislav Križanić

Predsjednik Vijeća Zlatko Katulić pozdravlja nazočne otvara sjednicu, utvrđuje da su na sjednici nazočni svi članovi (5) Vijeća, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa osme sjednice. U raspravi sudjeluju svi članovi. Predsjednik zatvara raspravu i daje na glasanje zapisnik sa osme sjednice Vijeća Mjesnog odbora Horvati.

Jednoglasno (5 „za“), prihvaćen je zapisnik sa osme sjednice.

Predsjednik otvara raspravu o dnevnome redu. Predlaže se dodatna točka Zahtjev Miljenka Hmeline i Prijedlog za postavu ležečih policajaca u ulici Horvati – Bencekovići. 
Predsjednik daje na glasanje dodatne točke.
Jednoglasno (5 „za“) prihvačaju se dodatne točke.
Nakon rasprave predsjednik Vijeća daje na glasanje dnevni red. 
Jednoglasno (5 „za“) je usvojen dnevni red s nadopunom.
DNEVNI RED
1. Prijedlog Financijskog plana Vijeća Mjesnog odbora Horvati za 2022. – donošenje zaključka,
2. Prijedlog Plana malih komunalnih akcija Mjesnog odbora Horvati za 2022. – donošenje zaključka
3. Prijedlozi za asfalterski program za 2022.
4. Utvrđivanje Plana korištenja sredstava s pozicije ostalih nespomenutih rashoda poslovanja Vijeća Mjesnog odbora Horvati za 2022. – donošenje zaključka
5. Prioriteti za Plan komunalnih aktivnosti Gradske četvrti Brezovica za 2022. – donošenje zaključka
6. Izvješće o radu Vijeća Mjesnog odbora Horvati u 2021.
7. Program rada Vijeća Mjesnog odbora Horvati u 2022.
8. Zahtjev Maria Prevendara za korištenje prostora Horvati
9. Potrebe za koševima za smeće 
10. Zahtjev Miljenka Hmeline o upisu prometnice k.č. 561/3 k.o. Horvati
11. Izgradnja pješačkog prijelaza sa usporivačem prometa na križanju Horvati – Bencekovići
12. Pitanja i prijedlozi

Zlatko Katulić predlaže da točka 10. ide prva u raspravu, obzirom da su gosti na sjednici ovdje zbog toga i da ne čekaju do kraja sastanka.
Svi članovi su prihvatili da deseta točka ide na početak sjednice.

Ad. 10. – Zahtjev Miljenka Hmeline o upisu prometnice k.č. 561/3 k.o. Horvati
 
Zlatko Katulić otvara desetu točku dnevnoga reda, Informira članove o problematici i otvara raspravu u kojoj su sudjelovali svi članovi Vijeća. Isto tako u raspravi sudjeluju gosti koji su dodatno objasnili problematiku.
Zlatko Katulić zatvara raspravu. Daje na glasanje prijedlog zaključka 
Jednoglasno (5 „za“) je usvojen 
ZAKLJUČAK
o upisu prometnice k.č. 561/3 k.o. Horvati

1. Vijeće Mjesnog odbora Horvati raspravljalo je o zemljišno – knjižnom stanju prometnice k.č. 561/3 k.o. Horvati.

2. Vijeće Mjesnog odbora Horvati predlaže prometnicu k.č. 561/3 k.o. Horvati kao prioritet za geodetsko snimanje postojećeg stanja i upis iste prometnice kao nerazvrstane ceste u vlasništvu Grada Zagreba za 2022. godinu.

3. Ovaj se zaključak dostavlja Vijeću Gradske četvrti Brezovica na postupanje

Ad. 1. - Prijedlog Financijskog plana Vijeća Mjesnog odbora Horvati za 2022.

Zlatko Katulić otvara prvu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. Članovima nije jasno zašto je izdatak na stavci za Zrinjevac tako velik. Predlažu da bi bilo dobro da im se pojasni dodatno Financijski plan. Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
FINANCIJSKI PLAN
Mjesnog Odbora Horvati
za 2022.

Članak 1.
Financijski plan Mjesnog odbora Horvati za 2022. (dalje u tekstu: Plan) sastoji se od:
PRIHODA:										1.337.200,00
RASHODA:										1.337.200,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.337.200,00

	6711
	PRIHODI ZA FINANCIRANJE RASHODA POSLOVANJA
	1.337.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.337.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.261.000,00

	 
	ODRŽAVANJE JAVNIH ZELENIH POVRŠINA
	293.000,00

	 
	ODRŽAVANJE NERAZVRSTANIH CESTA
	968.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.
Članak 4.
Plan će biti objavljen na oglasnoj ploči u sjedištu Mjesnog odbora.


Ad. 2. – Prijedlog Plana malih komunalnih akcija Mjesnog odbora Horvati za 2022.

Zlatko Katulić otvorio je drugu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
Plan malih komunalnih akcija
Mjesnog odbora Horvati u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Horvati (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.
	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 1.261.000.00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:
	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	293.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	968.000,00

	Ukupno
	1.261.000.00


	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 9.801 m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 121.120 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 678.000,00 kuna za asfalterski program i
	- 30 % ili 290.000,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.

Ad. 3. - Prijedlozi za asfalterski program za 2022.

Zlatko Katulić otvorio je treću točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
ZAKLJUČAK
o asfalterskom programu Mjesnog odbora Horvati za 2022. 

1. Vijeće Mjesnog odbora Horvati predlaže da se u u asfalterski program Mjesnog odbora Horvati za 2022., uvrste akcije:
· Asfaltiranje ulice Prevendari (200x1,5 metara)
· Asfaltiranje ulice Horvati odvojak kod kbr. 59 (50x3,5 metara)
· Asfaltiranje ulice Horvati kod Slemenske ceste (150x7 metara)
· Asfaltiranje ulice Horvati kod kbr. 19 (200x7 metara)
2. Ovaj se zaključak dostavlja Vijeću Gradske četvrti Brezovica na postupanje

Ad. 4. - Utvrđivanje Plana korištenja sredstava s pozicije ostalih nespomenutih rashoda poslovanja Vijeća Mjesnog odbora Horvati za 2022. – donošenje zaključka

Zlatko Katulić otvorio je četvrtu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
ZAKLJUČAK 
o utrošku sredstava s pozicije ostali nespomenuti rashodi poslovanja

I. Vijeće Mjesnog odbora Horvati iz Razdjela Proračuna Grada Zagreba 0502, na poziciji 280 - 3299, "Ostali nespomenuti rashodi poslovanja" za 2022. raspolaže sa 4.200,00 kn.
	II. Vijeće Mjesnog odbora Horvati predlaže utrošak sredstava iz točke I. ovog zaključka na sljedeći način:
1. Protokolarne potrebe i nepredviđeni troškovi                                     500,00 kn
2. sanitarni materijal za potrebe čišćenja prostora Horvati	               3.700,00 kn
                                                                             Ukupno:                   4.200,00 kn
	  III. Ovaj će se zaključak dostaviti Gradskom uredu za mjesnu samoupravu, civilnu 
               zaštitu i sigurnost.

Ad. 5. - Prioriteti za Plan komunalnih aktivnosti Gradske četvrti Brezovica za 2022.

Zlatko Katulić otvorio je petu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. Prolazi se svaka akcija koja je bila predložena u prioritete.
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
ZAKLJUČAK
o Prioritetima za Plan komunalnih aktivnosti Gradske četvrti Brezovica u 2022.

1. Vijeće Mjesnog odbora Horvati razmotrilo je prijedlog Plana prioriteta Komunalnih aktivnosti Gradske četvrti Brezovica za Mjesni odbor Horvati u 2022.
2. Vijeće Mjesnog odbora Horvati predlaže da se u Plan uvrste:
- Ulica Prevendari (sliv B), - zacijevljenje – 470.000,00 kn
- Nabrežje igralište – 215.000,00 kn
- Ulica Palijaši – Karlovačka – izgradnja nogostupa – 185.000,00 kn
- Postavljanje klupa – 9.230,00 kn
- Izrada troškovnika za sustav rasvjete i obnove elektroinstalacija u prostoru MO 
  Horvati – 5.000,00 kn
- Oglasne ploče – 21.750,00 kn
- Gorjanci – projektna dokumentacija za zacjevljenje u dužini od 200 metara – 
  30.000,00 kn
- Širanovići – kbr. 39 – oborinska odvodnja – 42.000,00 kn
- Paladinići – projektna dokumentacija za zacjevljenje u dužini od 150 metara – 
  30.000,00 kn
- Širanovići projektna dokumentacija za zacjevljenje u dužini od 60 metara – 
  20.000,00 kn
- Komari – projektna dokumentacija za zacjevljenje u dužini od 120 metara – 
  30.000,00 kn
- Čišćenje doma – 5.000,00 kn
- Horvati kod ulice Prevendari – troškovnik za izgradnju nogostupa u dužini od 70 
   metara – 20.000,00 kn
3. Ovaj se zaključak dostavlja Vijeću Gradske četvrti Brezovica na daljnje postupanje

Ad. 6. - Izvješće o radu Vijeća Mjesnog odbora Horvati u 2021.

Zlatko Katulić otvorio je šestu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
Izvješće o radu
Vijeća Mjesnog odbora Horvati za 2022. 
         Uvod
      Vijeće Mjesnog odbora Horvati ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, s posebnim naglaskom na uređivanje javnoprometnih površina i objekata, uređivanje igrališta i zelenih površina, uređivanje objekta mjesne samouprave, izradi dokumentacije za budući dječji vrtić, reciklažno dvorište, sportsku dvoranu, poboljšavanje uvjeta u školi i druge akcije.      
 Sjednice Vijeća
       Vijeće je tijekom 2021. održalo 11 sjednica od toga 8 u novom sazivu Vijeća Mjesnog odbora Horvati.
       Prisutnost članova Vijeća  sjednicama Vijeća bila je u prosjeku 5 od 5 članova Vijeća, odnosno 99 %. Ukupno su obrađene 46 točka dnevnog reda što prosječno iznosi 4 točke po sjednici. Dnevni redovi usvojeni su jednoglasno. Sjednice Vijeća ukupno su trajale 1380 minuta što je prosječno 125,45 minuta po sjednici. 
       Vijeće Mjesnog odbora Horvati ukupno je donijelo 35 akta.
       Jednoglasno je donijelo 34 akata ili  98 %.
Izvješće o radu predsjednika Vijeća Mjesnog odbora
       Dužnosti predsjednika  Vijeća definirane su Poslovnikom Vijeća Mjesnog odbora Horvati.
       Predsjednik saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.
       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Horvati.
       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
 Izvješće o radu članova Vijeća 
Dužnosti članova Vijeća definirane su Poslovnikom Vijeća Mjesnog odbora Horvati.
Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.
  Tabelarni pregled
Sjednice Vijeća
	     Opis obilježja
	

	 Broj održanih sjednica
	11

	 Prosječni broj članova Vijeća ( po sjednici)
	5/5

	 Prosječno trajanje sjednica (minuta)
	125,45

	 Broj točaka dnevnog reda (ukupno)
	46

	 Broj donijetih akata
	35


Pregled prisutnosti članova Vijeća sjednicama 
	Redni broj sjednice Vijeća
	prisutni članovi
	odsutni članovi
	%  prisutnosti

	46
	5
	0
	100

	47
	5
	0
	100

	48
	5
	0
	100

	49
	5
	0
	100

	1
	5
	0
	100

	2
	5
	0
	100

	3
	5
	0
	100

	4
	5
	0
	100

	5
	5
	0
	100

	6
	4
	1
	99

	7
	5
	0
	100

	
	
	
	


Struktura akata Vijeća prema sadržaju
	Problematika na koju se akt sadržajno pretežno odnosi
	Broj akata

	Male komunalne akcije
	4

	Komunalna infrastruktura
	5

	Funkcioniranje Vijeća
	5

	Prostor mjesne samouprave (korištenje, održavanje, upravljanje)
	8

	Promet
	4

	Drugi javni objekti
	4

	Javni gradski prijevoz
	1

	Broj pitanja, zahtjeva i prijedloga članova VMO na koje su zatraženi odgovori ili očitovanja gradskih tijela ili drugih subjekata
	6

	Broj pitanja, zahtjeva i prijedloga članova VMO na koje su pribavljeni odgovori ili očitovanja gradskih tijela ili drugih subjekata
	6

	Broj donesenih mišljenja VMO o prijedlozima akata gradskih tijela
	7

	Broj donesenih mišljenja VMO o prijedlozima akata Vijeća GČ
	4

	Broj sjednica na kojima su prisustvovali zaposlenici GUMS
	8

	Broj sjednica na kojima su zapisnike vodili članovi Vijeća
	3

	Ostalo
	7


Z A K L J U Č A K
         Vijeće Mjesnog odbora Horvati svojim aktivnostima bitno je utjecalo na realizaciju Plana komunalnih aktivnosti Gradske četvrti Brezovica u 2021. godini, u dijelu koji se odnosi na Mjesni odbor Horvati, no dinamikom realizacije nije zadovoljno.
         Vijeće izražava svoje nezadovoljstvo radi nedovoljne informiranosti o realizaciji Plana malih komunalnih akcija, odnosno čišćenja i održavanja javnih površina te održavanja nerazvrstanih cesta, tim više što je to temeljni akt Vijeća Mjesnog odbora, a isto nema uvid u termine izvođenja radova kao ni specifikaciju troškova istih. Zbog svega navedenog, nameće se potreba da Gradski ured za mjesnu samoupravu detaljnije specificira akcije navedenog Plana te poduzme odgovarajuće aktivnosti za poboljšanje dinamike realizacije Plana komunalnih aktivnosti. 
         Nadalje, sve su veći problemi vezani uz izgradnju dječjeg vrtića, sportske dvorane a javlja se potreba i za uređenjem škole. Sve navedene akcije Vijeće ih stavlja u prioritete potreba naselja i kao takve ih nastoji rješavati. Javlja se i sve veći je problem javnog prijevoza u naselju koji je isto u prioritetima Vijeća u cilju rješavanja.

Ad. 7. - Program rada Vijeća Mjesnog odbora Horvati u 2022.

Zlatko Katulić otvorio je sedmu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
P R O G R A M   R A D A
VIJEĆA MJESNOG ODBORA HORVATI
za 2022.  godinu

I. POLAZNE OSNOVE
                Djelovanje Vijeća Mjesnog odbora Horvati (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;potrebom sanacije starih cesta;
2. uređenja postojećih parkova i zelenih površina;
3. izgradnjom sportske dvorane
4. izgradnjom dječjeg vrtića
5. izgradnjom reciklažnog dvorišta
6. Rješavanje i poboljšavanje javnog prijevoza kroz naselje
7. modernizacijom dječjih igrališta s novom opremom;
8. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi
9. Sanacija i prošrenje cesta
                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.
II. GLAVNI CILJEVI
                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno zajedničkom interesu građana, političkih stranaka, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).
4. Poboljšavanje kvalitete života građana izgradnjom objekata vrtića, sportske dvorane, reciklažnog dvorišta, poboljšavanjem javnog prijevoza.
III. ZADACI I ROKOVI
                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;
1. informiranje o planovima Vijeća Gradske četvrti Brezovica;
2. daljnji tijek vezan uz realizaciju kapitalnih objekata za naselje (vrtić, dvorana, reciklažno dvorište)
3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
4. donošenje izvješća o radu za 2022. godinu;
5. donošenje Plana malih komunalnih akcija za 2023. godinu;
6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.
7. Posebna pažnja biti će na rješavanju proširenja i usklađivanja stvarnog stanja katastarskih čestica na području Mjesnog odbora.
IV. TEKUĆA PITANJA
                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad. 8. – Zahtjev Maria Prevendara za korištenje prostora Horvati

Zlatko Katulić otvorio je osmu točku dnevnoga reda, dao je informacije vezane uz točku dnevnoga reda i materijal uz napomenu da udruga jagodara isto tako traži prostor pa će se i o tome raspraviti. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Mariu Prevendaru, Slemenska cesta 57, 10436 Rakov Potok, odobrava se jednokratno korištenje MO Horvati, dana 5. ožujka 2022. od 20:00 do 23:00 sati. 
2. Prostor iz točke 1. ovog zaključka, koristit će Mario Prevendar, Slemenska cesta 57, 10436 Rakov Potok, uz plaćanje naknade. 
3. Mario Prevendar, Slemenska cesta 57, 10436 Rakov Potok, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Jednoglasno (5 „za“), je usvojen zaključak 
Z A K LJ U Č A K 
o jednokratnom korištenju prostora mjesne samouprave Horvati

1. Udruzi uzgajatelja jagoda Grada Zagreba, (zastupa je Marijan Herceg – predsjednik), Horvaćanski trg 2, 10436 Rakov Potok, odobrava se jednokratno korištenje MO Horvati, dana 15. veljače 2022. od 19:00 do 23:00 sati. 
2. Prostor iz točke 1. ovog zaključka, koristit će Udruga uzgajatelja jagoda Grada Zagreba, Horvaćanski trg 2, 10436 Rakov Potok, bez naknade. 
3. Udruga uzgajatelja jagoda Grada Zagreba, Horvaćanski trg 2, 10436 Rakov Potok, obvezuje se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

Ad. 9. Potrebe za koševima za smeće 

Zlatko Katulić otvorio je devetu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Jednoglasno (5 „za“), je usvojen zaključak 
Z A K LJ U Č A K 
o lokacijama za nove koševe za otpatke u naselju Horvati

1. Vijeće Mjesnog odbora Horvati razmotrilo je problematiku vezanu uz koševe za smeće.
2. Predlaže slijedeće lokacije na kojima bi se trebalo postaviti koševe:
- Derdići (stanica)
- Derdići sporstko igralište
- Mavračići (stanica)
- škola mali ulaz (ambulanta)
- Staro okretište (stanica)
- Bencekovići (stanica)
- Pipići (stanica)
- Nabrežje (stanica)
- Kralji (stanica)
3. Ovaj se zaključak dostavlja Vijeću Gradske četvrti Brezovica na postupanje

Ad. 11. - Izgradnja pješačkog prijelaza sa usporivačem prometa na križanju Horvati – Bencekovići

Zlatko Katulić otvorio je jedanaestu točku dnevnoga reda, dao je informacije vezane uz točku dnevnoga reda i materijal. Otvorio je raspravu u kojoj su sudjelovali svi članovi Vijeća. 
Zlatko Katulić, obzirom da se više nitko nije javio za riječ zatvara raspravu te daje na glasanje slijedeći zaključak
Večinom glasova (2 „za“ i 3 „suzdržana“), prijedlog za postavu uspornika sa pješačkim prijelazom nije prihvačen. 

Ad. 12. -  Pitanja i prijedlozi

Zlatko Katulić otvorio je dvanaestu točku dnevnoga reda i otvara raspravu. Dao je informacije članovima Vijeća o vrtiću, dvorani, prostoru HT centarle i Derdići – rasvjeti.
Zlatko Katulić, obzirom da se nitko nije javio za riječ, zatvara točku i završava se sjednica. 

Sjednica je trajala do 21,00 sati

[bookmark: _GoBack]
KLASA: 024-08/22-03/292
URBROJ: 251-13-11-8-22-2
Horvati, 11. veljače 2022.


Zapisničar
Stjepan Tomislav Križanić


Predsjednik
Vijeća Mjesnog odbora 
Horvati

      Zlatko Katulić, dipl.ing.preh.teh.
